ปภ.โคราช เผยพิษพายุถล่ม เสียหาย 28 อำเภอ เดือดร้อนกว่า 7 พันคน
โดย ไทยรัฐออนไลน์ 18 พ.ค. 2559 20:35
ปภ.โคราช สรุปผลกระทบพายุฤดูร้อนถล่มยกจังหวัด ช่วงครึ่งเดือน พ.ค. เสียหายแล้ว 28 อำเภอ เดือดร้อนกว่า 7 พันคน บ้านเรือนพังกว่า 2,669 หลัง จนท.เข้าช่วยเหลือซ่อมแซมบ้านเรือน พร้อมออกสำรวจเพิ่มเติม...
เมื่อวันที่ 18 พ.ค. 59 นายสุเทพ รื่นถลิว หัวหน้าสำนักงานป้องกันและบรรเทาสาธารณภัยจังหวัดนครราชสีมา เปิดเผยถึงพื้นที่ทั้ง 32 อำเภอ ของ จ.นครราชสีมา ที่ได้รับผลกระทบวาตภัยหรือพายุฤดูร้อนพัดถล่มบ้านเรือนประชาชนและสถานที่ต่างๆ ในหลายพื้นที่ จนส่งผลให้ได้รับความเสียหายเป็นจำนวนมาก จากการจัดกำลังเจ้าหน้าที่ลงพื้นที่สำรวจความเสียหาย พบว่าในช่วงตั้งแต่วันที่ 1-16 พ.ค.ที่ผ่านมา มีพื้นที่ได้รับผลกระทบจากพายุฤดูร้อนแล้วทั้งสิ้น 28 อำเภอ 146 ตำบล 486 หมู่บ้าน มีราษฎรเดือดร้อนกว่า 3,138 ครัวเรือน กว่า 7,000 คน มีบ้านเรือนได้รับความเสียหาย 2,669 หลัง มียุ้งข้าวเสียหาย 110 หลัง โรงเลี้ยงสัตว์ 84 หลัง สถานที่ราชการเสียหาย 25 แห่ง วัด 8 แห่ง โรงสีข้าวจำนวน 2 โรง รวมมูลค่าความเสียหายเบื้องต้นประมาณกว่า 1 ล้านบาท
ทั้งนี้ทางจังหวัดนครราชสีมา ได้สั่งการให้หน่วยงานที่เกี่ยวข้องช่วยเหลือในการซ่อมแซมบ้านเรือนประชาชนและนำถุงยังชีพไปแจกจ่ายเพื่อเป็นการบรรเทาความเดือดร้อนแก่ประชาชนในทุกพื้นที่เป็นที่เรียบร้อย ขณะเดียวกันทางจังหวัดยังได้สั่งการให้หน่วยงานที่เกี่ยวข้องนั้นออกสำรวจบ้านเรือนประชาชนที่ได้รับผลกระทบเพื่อให้การช่วยเหลือได้อย่างทันท่วงที.
ปภ.โคราช
ปภ.นครราชสีมา
ปภ.โคราช สรุปผลกระทบพายุฤดูร้อนถล่มยกจังหวัด ช่วงครึ่งเดือน พ.ค. เสียหายแล้ว 28 อำเภอ เดือดร้อนกว่า 7 พันคน บ้านเรือนพังกว่า 2,669 หลัง จนท.เข้าช่วยเหลือซ่อมแซมบ้านเรือน พร้อมออกสำรวจเพิ่มเติม... 18 พ.ค. 2559 17:31 18 พ.ค. 2559 20:35 18 พ.ค. 2559 20:38 ไทยรัฐ